جمهور باشقانلیغی سؤزچوسو ابراهیم کالین تورکیه-نین جمهور باشقانی رجب طیب اردوغانین ایستانبول-دا صربیستان  پرزیدنتی الکساندر ووچیچ و بوسنی هرزگوین پرزیدنت شوراسی‌نین عضوو بکیر عزت بگوویچ ایله کئچیردیگی گؤروشه دایر یازی‌لی آچیقلاما وئریب.
"احاته‌لی، دائمی و ثمره لی کئچن گؤروشده بوسنی هرزگوین-ده یاشایان بوسنی-لر، صرب‌لر و کروات-لار باشدا اولماقلا بوتون بالکان خالق‌لاری آراسیندا باریش و ثابیتلیگین اهمیتی وورغولانیب" دئیه آچیقلامادا قئید اولونوب.
ابراهیم کالین گؤروشده تورکیه-صربیستان و تورکیه-بوسنی هرزگوین آراسیندا سیاسی، اقتصادی و اینسانی علاقه‌لر ایله یاتیریملار و بیرگه لاییحه‌لرین موذاکیره اولوندوغونو بیلدیریب.
"اوچ اؤلکه آراسیندا بالکان‌لاردا حیاتا کئچیریله‌جک بیرگه لاییحه‌لر ده دئتال‌لی شکیلده قیمتلندیریلیب و بو لاییحه لرین بؤلگه نین تهلوکه‌سیزلیک، باریش، امین-آمان‌لیق و ثابت‌لیگینه وئرجگی تحفه‌نین اهمیتی وورغولانیب" دئیه آچیقلامادا قئید اولونوب.
